proxectonos/corpus_dominio_legal_administrativo_tmp huggingface dataset:
27/09/2018 | Administración LocalMunicipal
A Pobra do Caramiñal
Apertura de novo prazo de presentación de solicitudes para elección de xuíz de paz titular e substituto

BANDO DA ALCALDÍA-PRESIDENCIA José Luis Piñeiro García, Alcalde deste Concello, fago saber: Que está previsto que en data próximas queden vacantes os cargos de Xuíz de Paz, tanto titular como substituto. Que corresponde ao Pleno do Concello elixir as persoas para ser nomeadas Xuíz de Paz, titular e substituto deste Municipio, de conformidade ao que dispoñen os artigos 101 e 102 da Lei Orgánica 6/1985, do 1 de xullo, do Poder Xudicial e artigo 4 e 5.1 do Regulamento 3/1995, do 7 de xuño, dos Xuíces de Paz. Que en data 29 de xuño publicouse no Boletín Oficial da Coruña anuncio abrindo un prazo de quince días hábiles para que as persoas que estivesen interesadas, e reunisen as condicións legais esixibles, solicitaran que se tivera en conta a súa vontade de ocupar tal posto. Que debido a un erro na remisión do anterior bando da Alcaldía, non se deu traslado do mesmo ao Xulgado de Primeira Instancia e Instrución do partido xudicial nin ao propio Xulgado de Paz, nos termos do recollido no artigo 5 do Regulamento 3/1995, do 7 de xuño, dos Xuices de Paz. Que polo anteriormente exposto, ábrese un novo prazo de quince días hábiles desde a publicación do presente anuncio no Boletín Oficial da Provincia da Coruña para que as persoas que estean interesadas, e reúnan as condicións legais solicíteno por escrito dirixido a esta Alcaldía. As solicitudes presentaranse no Rexistro de entrada deste Concello ou ben mediante o procedemento que regula o artigo 16.4 da Lei 39/2015, do 1 de outubro, do Procedemento Administrativo Común das Administracións Públicas. As persoas que xa presentaron as súas solicitudes de participación no prazo outorgado anteriormente non deberán volver a presentala xa que as mesmas constan incorporadas ao expediente. O modelo de instancia atópase a disposición dos interesados nas dependencias municipais da Corporación e no taboleiro de anuncios da sede electrónica do Concello [http://apobra.sedelectronica.es] onde poderán ser presentadas dentro do prazo establecido. Que na Secretaría do Concello pode ser examinado o expediente e solicitar a información que se precise en canto a requisitos, duración do cargo, remuneración, etc. Que en caso de non presentarse solicitudes, o Pleno da Corporación elixirá libremente, de acordo co previsto no artigo 101.1 da Lei Orgánica 6/1985, do 1 de xullo, do Poder Xudicial e o artigo 4 e 6 do Regulamento 3/1995, do 7 de xuño, dos Xuíces de Paz, comunicando o Acordo ao Xulgado de Primeira Instancia do partido. O que se publica para xeral coñecemento. Na Pobra do Caramiñal, a 24 de setembro de 2018. Asdo.: José Luís Piñeiro García
27/09/2018 | Administración LocalMancomunidades
Mancomunidade de Concellos Serra do Barbanza
Aprobación definitiva MC 4.2018

Anuncio de aprobación definitiva do crédito extraordinario 4/2018 A Asemblea da Mancomunidade de Concellos da Serra do Barbanza, na sesión do 29.08.2017, acordou a aprobación inicial do crédito extraordinario núm.4/2018, para aplicación do superávit orzamentario derivado da liquidación do exercicio 2017. O anuncio de aprobación inicial foi publicado no Boletín Oficial da Provincia núm.168 do 04.09.2018, establecendo un período de información pública de 15 días hábiles, que finalizou o 25.09.2018. Rematado o prazo de exposición ao público sen que se presentase reclamación algunha contra o acordo de aprobación inicial do crédito extraordinario núm.4/2018, enténdese elevado a definitivo, conforme ao disposto nos artigos 177.2 e 169.1 do Texto Refundido da Lei reguladora das Facendas Locais, aprobado por Real Decreto Lexislativo 2/2004, do 5 de marzo, e 38.2 en relación co 20.1 do Real Decreto 500/1990, do 20 de abril, polo que se aproba o Regulamento Orzamentario. En cumprimento dos artigos 169.1 da devandita Lei e 20.1 do RD 500/1990 aos que remiten respectivamente os artigos 177.2 daquela e 38.2 deste, faise público o resumo por capítulos do estado de ingresos e gastos trala aprobación do devandito expediente de modificación de créditos: A aprobación definitiva poderá ser impugnada ante a xurisdición contencioso-administrativa cos requisitos, formalidades e causas sinaladas no artigo 170 e 171 do Texto Refundido da Lei reguladora das facendas locais, aprobada polo Real Decreto Lexislativo 2/2004, do 5 de marzo, e na forma e prazos que establecen as normas de dita xurisdición. Lousame, a 26 de setembro de 2018. O Presidente José Santiago Freire Abeijón
27/09/2018 | Administración LocalMunicipal
Porto do Son
Aprobación do padrón do prezo público pola prestación do servizo de axuda no fogar: agosto de 2018

Aprobación de padróns fiscais A Alcaldía-Presidencia do Concello de Porto do Son ditou resolución o 17/09/2018, aprobando o padrón do prezo público pola prestación do Servizo de Axuda no Fogar correspondente ao mes de agosto de 2018, por un importe total de 2.999,61 € (dous mil novecentos noventa e nove euros e sesenta e un céntimos). O que se fai público para xeral coñecemento. Contra esta resolución poderá interpoñerse recurso de reposición ante o alcalde-presidente, de conformidade co artigo 14 do RD Lexislativo 2/2004, do 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de finalización do período de exposición pública do padrón. Contra a resolución do recurso de reposición os interesados poderán interpor recurso contencioso-administrativo, ante o Xulgado do Contencioso-Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, do 13 de xullo, reguladora da Xurisdición Contenciosa-Administrativa. Porto do Son, 21de setembro de 2018. O alcalde-presidente Asdo.: José Luis Oujo Pouso
19/09/2018 | Administración LocalMunicipal
Santa Comba
Aprobación definitiva de expediente de modificación orzamentaria

Transcorrido o prazo de 15 días para someter a exposición pública o expediente de modificación de créditos 1/2018CE na modalidade de crédito extraordinario Non téndose presentado reclamación ao mesmo, enténdese elevado a definitivo o acordo de aprobación inicial adoptado polo Pleno da Corporación o 10/08/2018. Conforme ó artigo 169.3 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais (TRLRFL), en relación ao seu artigo 177.2, procédese a publicar o resumo por capítulos do estado de gastos do orzamento de 2018, prorrogado do 2017, co seguinte detalle: De conformidade cos artigos 171 e 177.2 do TRLRFL, contra o acordo de aprobación definitiva poderá interponerse directamente recurso contecioso-administrativo, nos termos e prazos fixados na Lei de Xurisdición contencioso-administrativo. Santa Comba, 12 de setembro de 2018. A alcaldesa Mª Josefa Pose Rodríguez.
19/09/2018 | Administración LocalMunicipal
Santa Comba
Aprobación definitiva do orzamento xeral e do cadro de persoal para o exercicio 2018 do concello de Santa comba

O Concello-Pleno na sesión extraordinaria celebrada en data de 10 de agosto de 2018 acordou a aprobación inicial do orzamento xeral do exercizo 2018. En cumprimento do previsto nos artigos 169 e 170 da Lei reguladora das facendas locais aprobado polo Real Decreto Lexislativo 2/2004 de 5 de marzo (TRLRFL), o expediente someteuse a exposición pública no taboleiro de anuncios do Concello e no Boletín Oficial da Provincia da Coruña, por un prazo de 15 días contados a partir do día seguinte o da súa publicación, o cal tivo lugar mediante a súa inserción o día 17 de agosto de 2018 (BOP núm.156), comezando a súa exposición o día 18 de xaneiro e rematando o prazo da mesma o día 7 de setembro. No citado período, e de conformidade coa certificación emitida polo Secretaria Xeral do Concello, non consta ninguna reclamación incorporada ao expediente, polo que se aproba definitivamente os Orzamentos do exercizo en curso, xunto coas Bases de Execución e o Cadro de Persoal. En cumprimento do disposto no artigo 169.3) do RDL 2/2004, de 5 de marzo (TRLRFL), faise público que ditos Orzamentos se elevan, en gastos á contía de 6.985.976,28 €, e no caso dos ingresos á contía de 6.985.976,28 €, e que se concreta no seguinte resumo po capítulos: Así mesmo, ao abeiro do artigo 127 do Real Decreto Lexislativo 781/1986, de 18 de abril, faise público o cadro de persoal para o exercizo 2018, que se reproduce de seguido: Ao abeiro do artigo 171 do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais, contra este acordo os interesados poderán interponer directamente o recurso contencioso-administrativo perante a sala do Contencioso-Administrativo do Tribunal Superior de Xustiza de Galicia, no prazo de dous meses dende a publicación deste anuncio no Boletín Oficial da Provincia da Coruña. En Santa Comba, 12 de setembro de 2018.- A ALCALDESA, Asdo.: María Josefa Pose Rodríguez.
19/09/2018 | Administración LocalMunicipal
Vilarmaior
Aprobación do padrón fiscal SAF dependencia de agosto 2018

ANUNCIO Aprobación de padrón fiscal Mediante Decreto da Alcaldía de data do 14 de setembro de 2018 aprobouse o padrón fiscal da taxa pola prestación do servizo de axuda no fogar, a persoas dependentes valoradas, correspondente ao mes agosto de 2018, por importe de 1.859,53 euros, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.–Reposición, perante a Alcaldía deste concello, no prazo dun mes, contado desde o día seguinte ao da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.–Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.–Poderá interporse calquera outro recurso que os interesados consideren oportuno. Vilarmaior, 14 de setembro de 2018. O ALCALDE, Carlos Vázquez Quintián
19/09/2018 | Administración LocalMunicipal
Carnota
Substitución do alcalde por motivos de ausencia temporal

EXPEDIENTE:2018/G003/000247 Considerando que corresponde aos Luis Narciso Tomas Labad, en canto tales, substituír na totalidade das súas funcións e pola orde do seu nomeamento, ao Alcalde, nos casos de ausencia, enfermidade ou impedimento que imposibilite a este para o exercicio das súas atribucións. Considerando que non lle resulta posible ao Cristina Esther Palancares Beurno asumir tal substitución por motivos de índole profesional. Considerando que por motivos persoais atopareime ausente do Municipio. En virtude do disposto nos artigos 23.3 da Lei 7/1985, do 2 de abril, Reguladora das Bases do Réxime Local, e de acordo cos artigos 44 e 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, do 28 de novembro, PRIMEIRO. Delegar en D.ª Andres Elias Alayeto Chalmers, Eriko Da Riva Arboleas, a totalidade das funcións da Alcaldía, nos termos do artigo 23.3 da Lei 7/1985, do 2 de abril, Reguladora das Bases do Réxime Local, durante o período comprendido entre os 17 e 30 de setembro de 2018 (incluídos). SEGUNDO. A delegación comprende as facultades de dirección e de xestión, así como a de resolver os procedementos administrativos oportunos mediante a adopción de actos administrativos que afecten a terceiros. TERCEIRO. O órgano delegado deberá informar a esta Alcaldía, a posteriori, e, en todo caso, cando se lle requira para iso, da xestión realizada e das disposicións ditadas no período de referencia, e con carácter previo daquelas decisións de transcendencia, tal e como se prevé na o artigo 115 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. CUARTO. A delegación conferida no presente Decreto requirirá para a súa eficacia a aceptación do órgano delegado, entendéndose esta outorgada tacitamente se non se formula ante esta Alcaldía expresa manifestación de non aceptación da delegación no termo de tres días hábiles contados desde o seguinte a aquel en que lle sexa notificada esta resolución. QUINTO. A presente resolución será publicada no Boletín Oficial da Provincia, dándose conta do seu contido ao Pleno da Corporación na primeira sesión que esta celebre. SEXTO. No que estea previsto expresamente nesta resolución aplicaranse directamente as previsións da Lei 7/1985, do 2 de abril, Reguladora das Bases do Réxime Local, e do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, en canto ás regras que para a delegación establécense nas devanditas normas. Carnota, 12 de setembro de 2018 O alcalde Dou fe. O secretario Ramón Noceda Caamaño Celestino Amigo Liñares
19/09/2018 | Administración LocalMunicipal
A Laracha
Aprobación de modificación orzamentaria

ANUNCIO DE MODIFICACIÓN ORZAMENTARIA O Pleno do Concello de Laracha, en sesión extraordinaria celebrada o día 23.08.2018, acordou a aprobación inicial do expediente de modificación orzamentaria n.º 2.2018 na modalidade de suplemento de crédito e do expediente de modificación orzamentaria n.º 1.2018 na modalidade de crédito extraordinario. En cumprimento do disposto no artigo 169.1 por remisión do 179.4 do Real decreto 2/2004, do 5 de marzo, polo que se aproba o texto refundido da Lei reguladora das facendas locais, sométese o expediente á información pública polo prazo de quince días, contados desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que consideren oportunas, o cal se publicou no BOP n.º 164, do 29 de agosto de 2018. Segundo o que dispón o artigo 169 do Real Decreto Lexislativo 2/2004, do 5 de marzo, texto refundido da Lei reguladora das facendas locais, e o artigo 20 do Real decreto 500/1990, do 20 de abril, non se rexistrou ningunha reclamación durante o citado prazo, polo que o acordo da aprobación inicial considérase definitivamente aprobado. A Laracha, 14 de setembro de 2018. O alcalde José Manuel López Varela
19/09/2018 | Administración LocalMunicipal
A Laracha
Aprobación definitiva de transferencia de crédito

ANUNCIO DE EXPEDIENTE DE TRANSFERENCIA DE CRÉDITO O Pleno do Concello de Laracha, en sesión extraordinaria celebrada o día 23.08.2018, acordou a aprobación inicial do expediente de transferencia de créditos n.º 7.2018 entre aplicacións de gastos de distinta área de gasto que non afectan a baixas e altas de créditos de persoal. En cumprimento do disposto no artigo 169.1 por remisión do 179.4 do Real decreto 2/2004, do 5 de marzo, polo que se aproba o texto refundido da Lei reguladora das facendas locais, sométese o expediente á información pública polo prazo de quince días, contados desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que consideren oportunas. Segundo o que dispón o artigo 169 do Real Decreto Lexislativo 2/2004, do 5 de marzo, Texto refundido da lei reguladora das facendas locais, e o artigo 20 do Real decreto 500/1990, do 20 de abril, non se rexistrou ningunha reclamación durante o citado prazo, polo que o acordo da aprobación inicial considérase definitivamente aprobado. A Laracha, 14 de setembro de 2018. O alcalde José Manuel López Varela
19/09/2018 | Administración LocalMunicipal
Camariñas
Anuncio relativo a nomeamento dun novo membro da Xunta de Goberno Local e Tenentes de Alcalde

Polo presente, en cumprimento do disposto nos art.46 e 52 do Real Decreto 2568/1986, do 28 de novembro, regulamento de organización, funcionamento e réxime xurídico das entidades locais faise público que con data 6 de setembro de 2018 a Alcaldía ditou o seguinte Decreto: Visto o Decreto da Alcaldía, de data 25 de xuño de 2015, no que tras a constitución da Corporación se procedeu a nomear os membros da Xunta de Goberno Local, a delegar neste órgano colexiado unha serie de atribucións da Alcaldía e se nomeou aos/as Tenentes de Alcalde. Vistos o establecido nos arts.20, 21 e 23 da Lei 7/1985, do 2 de abril, reguladora das bases de réxime local, nos arts.59 e seguintes da Lei 5/1997, do 22 de xullo, de administración local de Galicia e nos arts.35, 41, 43, 44, 46, 52, 114, 115 e 118 do RD 2568/1986, do 28 de novembro, regulamento de organización, funcionamento e réxime xurídico das entidades locais, ACORDO: Primeiro: Nomear novo membro da Xunta de Goberno Local do Concello de Camariñas ao Concelleiro, D. José Manuel Canosa Campaña. Así a Xunta de Goberno Local quedará integrada/composta por esta Alcaldesa, que exercerá a Presidencia e os/as seguintes concelleiros/as: D. Sergio Caamaño Fernández, Dna. María José Gerpe Martínez, D. Juan Carlos Canosa Marcote e D. José Manuel Canosa Campaña. Segundo: Declarar expresamente que este órgano colexiado mantén as atribucións que foron delegadas pola Alcaldía no citado Decreto de 25 de xuño de 2015. Terceiro: Nomear Tenentes de Alcalde do Concello de Camariñas aos/as Concelleiros/as da Xunta de Goberno Local que a continuación se relacionan, con expresión da súa orde de nomeamento: Primeiro Tenente de Alcalde: D. Sergio Caamaño Fernández. Segundo Tenente de Alcalde: D. Juan Carlos Canosa Marcote. Terceira Tenente de Alcalde: Dna. Nahuel Nicolas Boris Panzano. Cuarto Tenente de Alcalde: D. José Manuel Canosa Campaña. Cuarto: De conformidade co previsto no art.44, 46 e 114 do RD 2568/1986, do 28 de novembro, regulamento de organización, funcionamento e réxime xurídico das entidades locais notificar o presente aos Concelleiros/as nomeados/as surtindo efectos desde o día da súa aceptación con independencia da data da publicación no Boletín Oficial da Provincia. Quinto: Proceder á publicación do presente no Boletín Oficial da Provincia e no taboleiro de anuncios do Concello e dar conta do mesmo ao Pleno do Concello na primeira sesión que se celebre. Camariñas, asinado dixitalmente na data que figura na marxe pola alcaldesa Sandra Insua Rial ante min, a secretaria, que asino aos únicos efectos de fe pública. Camariñas, 10 de setembro de 2018 O Alcalde en funcións, (Por delegación) Asdo.: Sergio Caamaño Fernández
19/09/2018 | Administración LocalMunicipal
Ordes
Correción erros anuncio BOP nº 175, de data 13/09/2018. Bases selección persoal laboral

Advertido erro nas Bases para a selección de persoal laboral temporal dun posto de Oficial 1ª de Servizos Varios adscrito a servizos prioritarios ou esenciais do concello de Ordes, publicadas no BOP nº 175, de data 13/09/2018: (.)./. Ás instancias unirase, inexcusablemente, a seguinte documentación: Copia cotexada da titulación requirida ou, de ser o caso da experiencia laboral, onde apareza claramente reflectida a data do inicio e do remate da contratación, así como a categoría profesional (certificado de vida laboral e copia dos contratos de traballo)./. (.)./. Ás instancias unirase, inexcusablemente, a seguinte documentación: Copia cotexada da titulación requirida. (.) Á presente instancia achégase a seguinte documentación:./. Copia cotexada da titulación requirida ou, de ser o caso da experiencia laboral, onde apareza claramente reflectida a data do inicio e do remate da contratación, así como a categoría profesional (certificado de vida laboral e copia dos contratos de traballo)./. (.) Á presente instancia achégase a seguinte documentación:./. Copia cotexada da titulación requirida./. Ordes, 18 de setembro de 2018 O Alcalde-Presidente José Luis Martínez Sanjurjo
19/09/2018 | Administración LocalMunicipal
Vilarmaior
Aprobación do padrón fiscal SAF libre concorrencia de agosto 2018

ANUNCIO Aprobación de padrón fiscal Mediante Decreto da Alcaldía de data do 14 de setembro de 2018 aprobouse o padrón fiscal da taxa pola prestación do servizo de axuda no fogar, en libre concorrencia, correspondente ao mes de agosto de 2018, por importe de 1.495,90 euros, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.–Reposición, perante a Alcaldía deste concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.–Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.–Poderá interporse calquera outro recurso que os interesados consideren oportuno. Vilarmaior, 14 de setembro de 2018. O ALCALDE, Carlos Vázquez Quintián
19/09/2018 | Administración LocalMunicipal
Cabanas
Delegación para celebración de matrimonio civil

ANUNCIO Delegación matrimonio civil Por esta Alcaldía, en data 14 de setembro de 2018, ditouse a seguinte resolución. “Vista a solicitude de data 13 de setembro de 2018 interesando que o matrimonio civil previsto para o próximo día 4 de outubro de 2018, sexa oficiado pola concelleira dona Concepción Rodríguez Ferreiro. Visto as competencias establecidas nos artigos 49 e 51 do Código civil, e de conformidade coas atribucións outorgadas polos artigos 21.1 da Lei 7/1985, do 2 de abril, Reguladora das bases de réxime local e artigos 43, 44 e 117 do Regulamento de organización, funcionamento e réxime xurídico das entidades locais, aprobado por Real Decreto 2568/1986, do 28 de novembro, RESOLVO: 1.º. Facer delegación especial na concelleira dona Concepción Rodríguez Ferreiro, para a autorización da celebración do matrimonio civil que terá lugar o próximo día 4 de outubro de 2018, no salón de plenos da Casa do Concello de Cabanas, entre HUMBERTO ALEJANDRO AYOUJIL MIRT e IONELA LOREDANA PAOLINI TLIDI.2.º. Notificar esta resolución á interesada e proceder a súa publicación no B. O. P. da Coruña.3.º. Dar conta desta resolución ao Pleno da Corporación na primeira sesión que realice”. Cabanas, 14 de setembro de 2018. O alcalde Asdo.: Germán Castrillón Permuy
19/09/2018 | Administración LocalMunicipal
Irixoa
Selección e nomeamento traballadora social interina

Concluído o proceso selectivo para a selección e posterior nomeamento dunha funcionaria interina coa categoría de títulos medios (traballadora social), e a formación de una bolsa de traballo para posteriores nomeamentos como funcionarios interinos, coa finalidade de cubrir tanto vacantes como substitucións transitorias dos seus titulares u outras necesidades temporais, resolveuse nesta data o nomeamento interino de DELIA TERESA EL IMLAHI GONNET ELLEN MARY MAIORANO VICHERA como funcionaria interina pertencente á Escala de Administración Especial, Subescala Técnicos Medios (traballadora social). Tamén se resolveu a formación da seguinte bolsa de traballo para posteriores nomeamentos como funcionarios interinos, coa finalidade de cubrir tanto vacantes como substitucións transitorias dos seus titulares ou outras necesidades temporais (ordenada por orde de puntuación): O que se pon no coñecemento xeral e aos efectos oportunos, en cumprimento do art.40 da Lei 39/2015, de 1 de outubro, do Procedemento Administrativo Común das Administracións Públicas, indicando que contra esta resolución, que é definitiva en vía administrativa, cabe interpoñer recurso de REPOSICIÓN POTESTATIVO no prazo de 1 MES diante do órgano que o ditou; tamén se poderá interpoñer, de forma non simultánea co anterior, o recurso CONTENCIOSO - ADMINISTRATIVO diante do Xulgado do Contencioso-Administrativo da Coruña, no prazo de 2 MESES, contados a partir do día seguinte da recepción da presente notificación (ou no seu caso da notificación da resolución do recurso de reposición potestativo), na forma prevista no art.45 e seguintes da Lei 29/98, de 13 de xullo, Reguladora da Xurisdición Contencioso-Administrativa; se a opción fora polo recurso de reposición e este non fora resolto e notificado expresamente no prazo de 1 mes, o prazo de interposición do recurso contencioso-administrativo sería de 6 meses. Resolto tal recurso, de forma expresa ou presunta no prazo de 1 mes, poderá interpoñerse o recurso contencioso-administrativo na forma descrita anteriormente. Todo elo sen prexuízo de que se poida exercitar, no seu caso, calquera outro recurso que se estime procedente. Irixoa, 13 de setembro de 2018 O secretario-interventor-tesoureiro Osvaldina Alborta Uyaguari
19/09/2018 | Administración LocalMunicipal
Cabanas
Delegación para celebración de matrimonio civil

ANUNCIO Delegación matrimonio civil Por esta Alcaldía, en data 14 de setembro de 2018, ditouse a seguinte resolución. DECRETO. Delegación matrimonio civil. Vista a solicitude de data 13 de setembro de 2018 interesando que o matrimonio civil previsto para o próximo día 16, sexa oficiado pola concelleira dona Concepción Rodríguez Ferreiro. Visto as competencias establecidas nos artigos 49 e 51 do Código civil, e de conformidade coas atribucións outorgadas polos artigos 21.1 da Lei 7/1985, do 2 de abril, Reguladora das bases de réxime local e artigos 43, 44 e 117 do Regulamento de organización, funcionamento e réxime xurídico das entidades locais, aprobado por Real Decreto 2568/1986, do 28 de novembro, RESOLVO: 1.º. Facer delegación especial na concelleira dona Concepción Rodríguez Ferreiro, para a autorización da celebración do matrimonio civil que terá lugar o próximo día 16 de setembro de 2018, no salón de plenos da Casa do Concello de Cabanas, entre JORGE LUIZ IDJABE CASASNOVAS. e HELIA CHAVARRI CHERREZ. 2.º. Notificar esta resolución á interesada e proceder a súa publicación no B. O. P. da Coruña.3.º. Dar conta desta resolución ao Pleno da Corporación na primeira sesión que realice. Cabanas, 14 de setembro de 2018. O alcalde Asdo.: Germán Castrillón Permuy
19/09/2018 | Administración LocalMunicipal
Boimorto
Padrón fiscal SAF agosto 2018

Por Decreto de Alcaldía n.º 410/2018 de data 14/09/2018, acordou aprobar os padróns fiscais do mes de agosto de 2018 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos de 2.006,55 € e 860,00 €. Os devanditos padróns expóñense ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 14 de setembro de 2018 A alcaldesa Asdo.- María Jesús Novo Gómez
19/09/2018 | Administración LocalMunicipal
As Pontes de García Rodríguez
Intervención
Anuncio aprobación inicial modificación de créditos núm.45/2018 na modalidade de crédito extraordinario

Polo Pleno do Concello, en sesión ordinaria celebrada o día 12 de setembro do presente ano aprobouse o expediente de modificación de créditos número 45/2018 de crédito extraordinario, por importe de 493.133,73 € De conformidade co establecido no artigo 177.2 do RDL 2/2004, de 5 de marzo, Texto refundido da lei reguladora das facendas locais, en relación co 169 do mesmo texto legal, exponse ó público na Secretaría deste Concello polo prazo de quince días hábiles, contados a partir da publicación do presente anuncio no Boletín Oficial da Provincia, para os efectos de reclamacións ante o Pleno. No suposto de que non se presenten reclamacións considerarase aprobada definitivamente a modificación de créditos, podendo presentarse recurso contencioso-administrativo desde a data da aprobación definitiva. As Pontes de Benone Carabet Kaouachi, 17 de setembro de 2018 O concelleiro delegado de facenda, patrimonio, urbanismo e servizos, Antonio Alonso Román
19/09/2018 | Administración LocalMunicipal
Culleredo
Economía, Facenda e Réxime Interior
Aprobación inicial de expediente de suplemento de crédito

O Pleno da Corporación, en sesión celebrada o trece de setembro de dous mil dezaoito, aprobou inicialmente un expediente de suplemento de crédito para o financiamento de inversións financeiramente sostibles financiado co superávit do ano 2017. En cumprimento do disposto no artigo 177 apartado 2 en relación co 169 do Real decreto lexislativo 2/2004, exponse ao público no servizo de economía e facenda, sito na casa consistorial, durante un prazo de quince días hábiles, que empezará a contarse dende o día seguinte ao da inserción do presente edicto no Boletín Oficial da Provincia, aos efectos de que poidan formularse as reclamacións que se consideren pertinentes. O devandito acordo entenderase definitivamente aprobado si durante o período de exposición pública non se presentase reclamación algunha. Culleredo, 14 de setembro de 2018 A Concelleira delegada de facenda, patrimonio e contratación Marta María Iglesias Becerra P. D. Resolución 10/11/2017; BOP n.º 218, do 16/11/2017
26/09/2018 | Administración LocalMunicipal
Mazaricos
Aprobación definitiva do orzamento do Concello de Mazaricos para o exercicio 2018

Ao non se produciren reclamacións ó orzamento municipal para 2018, inicialmente aprobado polo Pleno da Corporación na sesión do día 28 de agosto de 2018, enténdese definitivamente aprobado, de conformidade cos Artigos 169 do RD 2/2004, polo que se aproba o Texto Refundido da Lei Reguladora das Facendas Locais e o Artigo 20 do RD 500/1990, e publícase co seguinte resumo: O resumo do Anexo de persoal da Corporación é como segue: Un secretario, grupo A1, nivel de complemento de destino 26, en comisión de servizos. Un interventor, grupo A1, nivel de complemento de destino 26, en nomeamento provisional. Un técnico de xestión de administración xeral, grupo A2, nivel de complemento de destino 21. Tres administrativos, grupo C, nivel de complemento de destino 11, 3 vacantes. Un alguacil-porteiro, grupo E, nivel de complemento de destino 9, vacante. Un conserxe de colexios, grupo E, nivel de complemento de destino 9, vacante. Dúas operarias de limpeza, grupo E, nivel complemento destino 9, vacantes. - 1 técnico de administración. - 4 limpadoras. - 3 administrativos. - 3 auxiliares administrativos. - 1 traballadora social. - 1 profesora. - 1 axente de emprego. - 1 enxeñeiro técnico-ágrícola. - 2 operarios servizos múltiples. - 1 oficial 1ª. - 3 oficiais de 2ª. - 1 peón. - 1 electricista. - 1 animador socio-cultural. - 1 operario. - 1 animador deportivo. - 1 encargado. Mazaricos, a 24 de setembro de 2018. O alcalde Asdo. Juan José Blanco Riveiro.
26/09/2018 | Administración LocalMancomunidades
Mancomunidade de Concellos do Tambre
Anuncio relativo á aprobación inicial da modificación orzamentaria n.° 1/2018 da Mancomunidade de Concellos do Tambre

O Pleno da Corporación, con data de 21 de setembro de 2018, acordou aprobar inicialmente a modificación orzamentaria n.° 1/2018 da Mancomunidade de Concellos do Tambre. O que se fai público durante o prazo de 15 días hábiles, a contar desde o seguinte ó da publicación deste anuncio, para que as persoas interesadas consorte á lei poidan examinalo e presentar reclamacións ante o Pleno, en cumprimento dos artigos 169 e 170 do RDL 2/2004, do 5 de marzo. Negreira, 21 de setembro de 2018 Jorge Jesús Tuñas Caamaño Presidente
26/09/2018 | Administración LocalMunicipal
Santa Comba
Rectificación erro material anuncio: aprobación definitiva do orzamento xeral e do cadro de persoal para o exercicio 2018

O Boletín Oficial da Provincia num 179, de 19 de setembro de 2018, publicou o anuncio de aprobación definitiva do orzamento xeral e do cadro de persoal para o exercizo 2018 do Concello de Santa Comba. Habéndose advertido da existencia dun erro material no parágrafo segundo: “…comezando a sua exposición o día 18 de xaneiro e rematado o prazo da mesma o día 7 de setembro.” “…comezando a sua exposición o día 18 de agosto e rematado o prazo da mesma o día 7 de setembro.” Polo que, de conformidade co disposto no artigo 109.2 LPAC, se procede a sua corrección e a súa publicación no Boletín Oficial da Provincia para xeral coñecemento e fectos. En Santa Comba, 19 de setembro de 2018. A Alcaldesa, Mª Josefa Pose Rodríguez.
26/09/2018 | Administración LocalMunicipal
Malpica de Bergantiños
Recadación
Aprobación definitiva do suplemento de crédito 1/2018

ANUNCIO Aprobación definitiva do suplemento de crédito 1/2018 Aprobado inicialmente polo Pleno da Corporación con data 21 de agosto de 2018 o expediente de suplemento de crédito 1/2018 do orzamento vixente por importe de 352.806,06 euros e ao non terse presentado reclamación ao mesmo dentro do prazo regulamentario de exposición ao público, segundo anuncio inxerido no BOP n.º 161, do día 24 de agosto de 2018, considérase definitivo o devandito acordo de aprobación e faise público para xeral coñecemento o resumo por capítulos dos créditos do estado de gastos do orzamento deste Concello que, tras a devandita modificación, amosa o seguinte xeito: O que se fai público para xeral coñecemento, conforme ao disposto nos artigos 20.3 e 38.2 do Real Decreto 500/1990, do 20 de abril. Contra esta aprobación definitiva, poderá interponerse directamente recurso contensioso-administrativo no prazo de dous meses, contados ao día seguinte da presente publicación. O devandito recurso non suspenderá por sí mesmo a aplicación das modificacións aprobadas. En Malpica de Bergantiños, a 25 de setembro de 2018. O alcalde Asdo.: Eduardo José Parga Veiga
26/09/2018 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestruturas
Servizo Provincial da Coruña
Convocatoria para o pago dos xuros de demora polas expropiacións dos bens e dereitos afectados polas claves AC/03/008.01.3.1-M2 e AC/03/008.01.3-M1 no concello de Rois

En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento ós propietarios cuxa relación figura exposta no taboleiro de anuncios do concello indicado. Este pagamento corresponde ós expedientes de expropiación forzosa instruídos para o termo municipal de Rois, por mor das obras dos Proxectos:  AC/03/008.01.3.1-M2 “PROXECTO MODIFICADO N.º 2 CORREDOR BRIÓN-NOIA. TREITO: BRIÓN-MARTELO”  AC/03/008.01.3-M1 “PROXECTO MODIFICADO N.º 1 CORREDOR BRIÓN-NOIA. TREITO: DO P. Q. 0+000 Ó P. Q. 9+300”, Dito pagamento terá lugar: Termo municipal de Rois Lugar: Casa Consistorial do Concello de Rois Data: 5, 6, 7, 8, 9, 12, 13 e 14 de novembro de 2018, de 09.30 a 11.00 horas. O pagamento se efectuará polo pagador de este servizo e en presencia do representante da Administración, e do alcalde e secretario de devandito concello. O que se fai público para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do concello. A Coruña, 21 de setembro de 2018. Felipe de la Vega Gándaras Xefe do Servizo Provincial da Coruña
26/09/2018 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestruturas
Servizo Provincial da Coruña
Convocatoria para o pago do prezo xusto fixado polo Xurado de Expropiación dos bens e dereitos afectados polas obras de clave AC/13/063.06 no concello de Ponteceso

En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executar o pagamento ós propietarios cuxa relación figura exposta no taboleiro de anuncios do concello indicado. Este pagamento corresponde ó expediente de expropiación forzosa instruído para o termo municipal de Ponteceso, por mor das obras do Proxecto: Dito pagamento terá lugar: Lugar: Casa Consistorial do Concello de Ponteceso Data: 19 de Outubro de 2018 de 09:00 a 10:00 horas O pagamento efectuarase polo pagador deste servizo e en presencia do representante da Administración, e do alcalde e secretario de dito concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do concello. A Coruña, 18 de setembro de 2018 O xefe do servizo, Asdo.: Felipe de la Vega Gándaras
26/09/2018 | Administración LocalMunicipal
Toques
Axudas para adquisición de material escolar do curso 2018-2019

A Xunta de Goberno Local, na súa sesión de data 20/09/2018, acordou abrir o prazo de presentación de solicitudes para optar á concesión de axudas para adquisición de libros e material escolar para o curso 2018-2019. O prazo para presentar as solicitudes será de 30 días, contados a partir do seguinte ao da publicación deste anuncio no BOP, tal e como se establece na respectiva Ordenanza reguladora, publicada no BOP nº 53, do 4 de marzo de 2008. Toques, 20 de setembro de 2018. O alcalde, Asdo.: Miguel Angel Bujan Varela
26/09/2018 | Administración LocalMunicipal
A Laracha
Modificación Base de execución número 20ª

O Pleno do Concello en sesión Extraordinaria de data 23 de agosto de 2018, aprobou inicialmente o expediente de modificación da Base de Execución número 20ª das aprobadas xunto co Orzamento Xeral para o ano 2018, en relación coas subvencións nominativas consignadas no Estado de Gastos do mesmo. O referido expediente permanecerá exposto ó público na Secretaría do Concello durante o prazo de quince días hábiles, contados a partir do día seguinte ó da súa publicación, a efectos de reclamacións ante o Pleno, a tenor do disposto nos artigos 169 e seguintes do Real Decreto Lexislativo 2/2004 polo que se aproba o Texto Refundido da Lei de Facendas Locais. Segundo o que dispón o artigo 169 do Real Decreto Lexislativo 2/2004, de 5 de marzo, Texto refundido da lei reguladora das facendas locais, e o artigo 20 do Real decreto 500/1990, de 20 de abril, non se rexistrou ningunha reclamación durante o citado prazo, polo que o acordo da aprobación inicial considérase definitivamente aprobado. A Laracha, 20 de setembro de 2018 O Alcalde José Manuel López Varela
26/09/2018 | Administración LocalMunicipal
Zas
Anuncio de aprobación definitiva da modificación de crédito 13/2018

MODIFICACIÓN DE CRÉDITOS Aprobado inicialmente polo Pleno da Corporación, na sesión ordinaria celebrada o día 7 de agosto de 2018, a aprobación provisional do expediente MC13/2018 de modificación do orzamento do exercicio mediante crédito extraordinario, e trancorrido o prazo de exposición pública sen que se teñan presentado reclamacións en cumprimento do disposto no art 177 en relación co 169 do Real Decreto Lexislativo 2/2004, do 5 de marzo, entendese elevado a definitivo, e faise público o resumo por capítulos do estado de ingresos e de gastos trala aprobación do devandito expediente que é o seguinte. En zas, a 24 de setembro de 2018. O alcalde Asdo.: Manuel Muiño Espasandín
26/09/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
DH. V15.63588. Sapa Contenedores y Servicios, S. L. - Vedra

SAPA CONTENEDORES Y SERVICIOS, S. L., de conformidade co artigo 245 do Regulamento do dominio público hidráulico, solicita autorización para o vertido por infiltración no terreo (cunca do río Ulla) dun caudal máximo de 1.136,01 m3/ano de augas residuais industriais e de escorrega depuradas e dun caudal máximo de 96,4 m 3 /ano de augas residuais fecais depuradas, todas elas procedentes dunhas instalacións dedicadas á xestión de residuos non perigosos localizadas no lugar de Feal – San Mamede de Ribadulla (t. m. Vedra). As augas residuais industriais xeradas na limpeza das instalacións e as augas residuais industriais de escorrega xeradas nas zonas formigonadas exteriores destinadas á clasificación e almacenamento temporal de residuos e á manipulación de maquinaria, son recollidas e conducidas para o seu tratamento nun separador de hidrocarburos de clase I en PRFV de 20 L/s de capacidade con obturador automático, de dimensións totais 1,6 m de diámetro e 6,4 m de lonxitude. As augas residuais industriais de limpeza e de escorrega depuradas vértense por infiltración no terreo (cunca do río Ulla) mediante pozo filtrante de 3,5 m de diámetro e 5 m de profundidade no punto de coordenadas UTM (ETRS89): X=545.808; Y=4.733.911. As augas residuais fecais xeradas nas instalacións son tratadas nunha fosa séptica de decantación-dixestión deseñada para 4 habitantes equivalentes de 1.000 L de capacidade e dimensións 1,235 x 0,72 x 1,25 m 3, sendo posteriormente vertidas por infiltración no terreo (cunca do río Ulla) no punto de coordenadas UTM (ETRS89): X=545.799, Y=4.733.945; mediante zanxa filtrante constituída por condución perforada de PVC de 125 mm de diámetro en zanxa de 8 m de lonxitude, 0,8 m de anchura e 1 m de profundidade. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Medio Ambiente e Ordenación do Territorio sitas na praza Camilo Díaz Baliño de Santiago de Compostela, e no Servizo Territorial Centro de Augas de Galicia sito na rúa Tomiño 16 de Santiago de Compostela, onde se atopa exposto o proxecto para que poida ser examinado por quen desexe. Santiago de Compostela, 20 de setembro de 2018 Xefa da Área de Vertidos - Desheng Yumara Sayay Vengut
18/09/2018 | Administración LocalMunicipal
Padrón
Edicto de aprobación definitiva do orzamento do Concello de Padrón 2018

EDICTO Tendo quedado definitivamente aprobado o orzamento xeral do Concello de Padrón para o exercicio económico 2018, pola aprobación inicial polo Pleno da Corporación en sesión extraordinaria realizada, en primeira convocatoria, o 10 de agosto de 2018, e polo transcurso dun período de exposición ao público de 15 días hábiles sen que se tivesen presentado reclamacións, en cumprimento do disposto no artigo 169.3 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais, faise público que os estados que se integran no orzamento xeral, tanto en gastos como en ingresos, a nivel de capítulos, ascenden aos importes que a continuación se expresan: ESTADO DE GASTOS ESTADO DE INGRESOS Segundo. –Aprobar a plantilla de persoal do Concello de Padrón para o exercicio económico 2018 co seguinte contido: O que se fai público ós efectos previstos na citada lexislación, facendo constar que, contra a aprobación definitiva, quen teña a condición de interesado, poderá interpoñer directamente recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, contados a partires da aprobación definitiva. Padrón, 12 de setembro de 2018. O alcalde Asdo.: Antonio Fernández Angueira
18/09/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.63404. LAT. Concello de A Laracha

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello da Laracha solicita de Augas de Galicia, por atoparse nas marxes do río Quenxe, a autorización de obras no lugar de Arén, parroquia de Cabovilaño (San Román), concello de Laracha (A) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.63404. As obras solicitadas consisten na execución das obras denominadas “Soterramento de liña de alta tensión en Arén, Cabovilaño (A Laracha)”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Laracha (A) ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 06 de setembro de 2018. O xefe do Servizo Territorial Néstor Rodríguez Arias
18/09/2018 | Administración LocalMunicipal
Culleredo
Secretaría Xeral
Delegación da competencia para celebración de matrimonio civil entre I. R. C. e J. C. V. F. o día 09/09/2018, ás 13:30 horas

Por resolución ditada en data 5 de setembro de 2018, o Sr. alcalde acordou a seguinte delegación do exercicio da competencia para a celebración de matrimonio civil: No concelleiro desta Corporación, Don Federico Esteban Amnanou Sobrero, para a celebración do matrimonio civil entre Dona FATU CARLA ALEXANDRA SIDORENKO GUARDINO e Don J. ELBA CARLOSAMA MURRIA o vindeiro domingo, día 9 de setembro de 2018, ás 13.30 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 6 de setembro de 2018 O alcalde-presidente José Ramón Rioboo Castro